Izz ad-Din al-Qassam

Izz ad-Din Abd al-Qadar ibn Mustafa ibn Yusuf ibn Muhammad al-Qassam (, Izz ad-Dīn ibn Abd al-Qāder ibn Mustafa ibn Yūsuf ibn Muhammad al-Qassām; født i 1881 eller den 19. desember 1882 i Jableh i Beirut vilayet i Det osmanske rike, død den 20. november 1935 i Sheikh Zeid i subdistriketet Jenin i Palestinamandatet) var en syrisk muslimsk predikant og leder av arabisk nasjonalistisk motstand mot britisk og fransk styre i Levanten, og en militant motstander mot sionismen i 1920- og 1930-årene.

Liv og virke

Bakgrunn
Al-Qassamvar sønn av Abd al-Qadar, som var tilknyttet en ottokansk shariadomstol og var en lokal leder av qadariyya-sufiene. Bestefaren hadde vært en ledende sjeik i qadiriyyaaordenen og flyttet til Jableh fra Irak. Al-Qassam tilhørte den hanafittiske fiqh (lovskole) innen sunni-islam, og studerte ved den lokale Istambuli-moskeen som fulgte deb kjente lærde ′alim sjeik Salim Tayarah.

Religiøst og nasjonalistisk virke
Al-Qassam studerte ved Al-Azhar-universitetet i Egypt og ble deretter en islamsk vekkelsespredikant i sin hjemby Jableh i Syria i den siste fasen av det ottomanske styre. Etter hjemkomsten ble han også en aktiv støtter av den libyske motstand mot den italienske okkupasjon, ved å samle inn penger og rekruttere styrker til frigjøringskampen, og ved å forfatte en nasjonalsang til dem.

Senere ledet han sin egen gruppe av opprørere i allianse med Ibrahim Hananus opprørere i kamp mot franske styrker i den nordlige Syria i perioden 1919–20.

Etter opprørernes nederlag flyttet han til Palestinamandatet, der han ble en muslimsk waqf-administrator. Han slo seg ned i Haifa og ble snart imam ved Istiqlal-moskeen. 

Han ble stadig mer forarget over de palestinske bønders tunge byrder. I 1930-årene dannet han en gruppe lokale motstandsvillige og gjennomførte angrep mot britiske og jødiske mål. 

Han ble den 20. november 1935 til slutt funnet og drept av britiske myndigheter som var på jakt etter ham, på grunn av hans påståtte rolle i drapet på politimannen Moshe Rosenfeld på fjellet Gilboa (7. november 1935).

Gravsted, ettermæle

Al-Qassam er gravlagt på den islamske gravlund i Balad as-Sheikh (eller Nesher) en forstad til Haifa.

Al-Qassams begravelse tiltrakk seg tusener av mennesker, og ble til en stor politisk demonstrasjon. Al-Qassam ble i det palestinske samfunn snart stilisert til nasjonalhelt og til muslimsk martyr (sjahid). Hans kampanje og hans død var blant de faktorer som førte to det arabiske opprør i Palestina fra 1936 til 1939. Den israelske historiker Tom Segev har kalt ham den arabiske Joseph Trumpeldor. 

Etter ham er kamporganisasjonen Hamas' Qassambrigader og qassamraketter oppkalt.

Referanser

Litteratur

 

Palestinske politikere
Syriske politikere
Syriske imamer
Palestinske imamer
Opprørsledere
Personer fra guvernementet Latakia